ཡེ་བླའི་ གཅིག་
མུ་བཞི།
༄༅། །ཡེ་ཤེས་བླ་མའི་མུ་བཞི་ནི།
219
5

གཏེར་ ནམ་འཇིགས་གསུང་༌། གསར།
༄༅། །ཡོན་ཏན་རྒྱ་མཚོའི་ཞལ་རྒྱུན། བླ་མ་དམ་པ་འཇིགས་མེད་སྒྲ་དབྱངས་ལ། གཞི་ལྷུན་གྲུབ་ཀྱི་ཕྱོགས་མ་རྟོགས་པ་དང༌། དངོས་ཀ་དག་གི་ཕྱོགས་མ་རྟོགས་པས་
དེ་གཉིས་དབྱེར་མེད་པའི་ཟུང་འཇུག་གྀ་ལམ་ལས་གཞན་དུ་རྣམ་པར་འཁྱམས་པ་དང་མཚན་ཉིད་པས་རྗེས་དཔག་རྣམ་གྲངས་བའི་དོན་དམ་པ་དག་གོ་གསུངས། དེ་ལ་ཁོ་
བོས་འཐད་པར་རིགས་ཏེ། རྒྱུ་མཚན་དངོས་གཞིའི་སྒྲ་བཤད་འདི་ལ་ཐེག་མཆོག་མཛོད་ལས། ཚིག་གི་མཐའ་བཅད་པ་དང༌། དེའི་དོན་གྱི་ཐོག་ཏུ་དབབས་པ་གཉིས་སུ་
གསུངས་པའི་འགངས་བསྒྲིགས་ན་གསལ་ཏེ། དེ་ཡང་གཞི་ལྷུན་གྲུབ་དུ་འདོད་པ་རྣམས་ཀྱིས་ཆོས་སྐུ་རིག་སྟོང་སྤྲོས་བྲལ་ཀ་དག་གི་དོན་རྟོགས་པ་དང་ཟུང་དུ་མ་འབྲེལ་བའི་
ཕྱིར་དང༌། ཡང་རྫོགས་ཆེན་ཐོད་རྒལ་མཁན་པོ་འགའ་ཞིག་གིས། གནད་གསུམ་ཆོས་ཉིད་ཀྱི་འཁོར་ལོའི་ཐབས་ཀྱིས་གཅུན་པས་གཞི་ལྷུན་གྲུབ་ཀྱི་རང་གདངས་སྐུ་གསུམ་
དག་པའི་ཕྱག་རྒྱ་ལམ་དུ་སྣང་བ་དབྱིངས་ཐིག་ལུ་གུ་རྒྱུད་དུ་མཐོང་བ་ལ་དག་གྲོལ་ངེས་འབྱིན་དུ་བལྟ་བ་ཙམ་ལས་རྩལ་དུ་འདོན་མ་ནུས་པས། ཐིག་ལེའི་ངོ་བོ་ཀ་དག་གི་དང༌།
220

ཡེ་བླའི
221
5
༄༅། །དབྱིངས་ཀྱི་ངོ་བོ་ལྷུན་གྲུབ་ཀྱི། ལུག་རྒྱུད་ཀྱི་ངོ་བོ་ཐུགས་རྗེ་ཀུན་ཁྱབ་ཀྱི་ཡེ་ཤེས་གསུམ་དབྱེར་མེད་པའི་ཐུགས་ཤེས་རབ་རང་བྱུང་གི་སྒྲོན་མ་རིག་སྟོང་དོན་གྱི་
ཡེ་ཤེས་དངོས་ཆོས་སྐུ་འོད་གསལ་བའི་དགོངས་པ་དང་། དེའི་གཞིའམ་རྟེན་ཤིན་ཏུ་རྣམ་པར་དག་པའི་གཟུགས་ཀྱི་སྐུའི་མཐོང་བ་ཡེ་ཤེས་འོད་གསུམ་ལྡན་པའི་སྒྱུ་ལུས་གཉིས་
ཟུང་འཇུག་དབྱེར་མེད་ཆེན་པོར་ལྟ་བས་མ་རྟོགས་ཤིང་བསྒོམ་པས་ཉམས་སུ་མ་ལོན་པ་ནི་མུ་དང་པོ་སྟེ། ཀུན་མཁྱེན་ཆེན་པོའི་རེས་ཤེས་པ་ལ་ཤེས་རབ་རང་བྱུང་གི་སྒྲོན་མ་
བཏགས། རེས་ནང་གདངས་ལ་བཏགས། རེས་ལུ་གུ་རྒྱུད་ལ་བཏགས་པས་མགོ་རྨོངས་པར་ཟད་དོ། །ཅེས་དང༌། རྒྱུད་ལས་ཀྱང༌། སོ་སོའི་ངོ་བོ་དང་གདངས་སྣང་ཚུལ་རྒྱུ་
འོད་ཀྱི་ཆ་གཉིས་གཉིས་གཉིས་སུ་གསུངས་པའི་ཕྱིར་རོ། །ཡང་དེ་དང་ཚིག་རིས་ཅུང་མི་མཐུན་ཀྱང་དོན་གྱིས་གཅིག་པར་སྔགས་རྒྱུད་ཀུན་ལས་སྐུ་གཉིས་སྒྲུབ་གཞི་དང་གྲུབ་
འབྲས་བདག་གཅིག་གི་ཤེས་ཐོབ་ཀྱི་རྒྱུ་རྐྱེན་ཟུང་དུ་འབྲེལ་བའི་ལྟ་བས་ལྷ་སྔགས་ཆོས་ཉིད་དབྱེར་མེད་པའི་དོན་ལ་ངེས་པ་ཙམ་ཞིག་རྙེད་ཀྱང་དམིགས་བཅས་སེམས་ཀྱི་
མུ་བཞི།

གཏེར་ ནམ་འཇིགས་གསུང་༌། གསར།
བསྒོམ་པའི་ཏིང་ངེ་འཛིན་བསྐྱེད་རིམ་བཅོས་མའི་སྒྲུབ་བློ་དང༌། རྫོགས་རིམ་བཅོས་མའི་དགག་བློ་རྟོག་བཅས་བཅད་ལྡོག་གཉིས་དུས་སྐད་ཅིག་གཅིག་ལ་ཅིག་ཆར་དུ་འཆར་
མི་སྲིད་དེ། འགྲོ་ལ་ཤེས་རྒྱུད་གཉིས་མི་མངའ། །ཞེས་པས་བསྐྱེད་རྫོགས་རིས་འཇོག་གི་རྒྱས་འདེབས་སུ་ཤུགས་ཀྱིས་གྲུབ་པས་དེ་ལ་དགོངས་ནས་འཇིགས་གླིང་གིས་ཟབ་
གསལ་དང༌། སྣང་སྟོང་ལ་སོགས་པ་གཅིག་ལ་གཅིག་འབྲེལ་ནས། མ་ཡིན་ཞེས་པའི་བར་གྱིས་བསྟན་ནོ། །འདི་ཡང་སྨིན་བྱེད་བསྐྱེད་རིམ་གྱི་གཞི་འདིང་ནས། རྫོགས་པའི་
རིམ་པའི་འོད་གསལ་དངོས་བསྐྱེད་པར་འདོད་པ་དང་བཅས་པ་ལ་གསུངས་སོ་སྙམ། ཡང་གཞི་ཀ་དག་ཏུ་འདོད་པ་དག་གིས་དང༌། མ་ཟད་ཁྲེགས་ཆོད་རྐྱང་བའི་ལམ་སོགས་
ཀྱིས་ཀྱང་མཐའ་བརྒྱད་སྤྲོས་བྲལ་གྱི་རིག་པ་ངོ་སྤྲད་ཅིང་རྟོག་དཔྱོད་ཙམ་གྱི་གོ་བས་ཐོག་མར་གནད་ཐོག་ཏུ་ཕེབ་པ་འདྲ་ཡང༌། སྤྲོས་བྲལ་དུ་འཇོག་བྱེད་ཀྱི་གཞི་རྟེན་གདངས་
གསུམ་འདུ་འབྲལ་མེད་པར་འགགས་མེད་ལྷུན་གྱིས་གྲུབ་པ་ཉིད་དུ་དེ་ཁོ་ན་ཉིད་དབྱིངས་རིག་གི་ལྟ་བས་མྱོང་ཐོག་ཏུ་མ་ཆགས་པའི་ཚིག་གི་མཐའ་མ་ཆོད་པའི་མཐའ་མ་དེའི་
222

ཡེ་བླའི་
གསུམ་
མུ་བཞི།
༄༅། །ཐོག་ཏུ་མི་གནས་པའི་པྲ་ཡས་པ་ལྟ་བུ་སྟེ། དེ་ཡང་རིག་སྟོང་ཤེས་རབ་རང་བྱུང་གི་སྒྲོན་མ་འོད་གསལ་གྱི་ངོ་བོ་ཙམ་ལས། རིག་གདངས་རྡོ་རྗེ་ལུ་གུ་རྒྱུད་སོགས་
ལྷ་སྐུའི་ཕྱག་རྒྱ་དང་ཟུང་དུ་འཇུག་པའི་རིག་པ་རང་སྣང་གི་ལམ་སྒྲོན་མ་མཐོང་བརྟོལ་གྱི་དགོངས་པས་མངོན་དུ་འབྱིན་མ་ནུས་པས་དམིགས་པ་ཡུལ་གྱི་བློ་ཅན་རྣམས་ཀྱིས་
ཀྱང་འཁྲུལ་སྣང་དང་འཁྲུལ་ཤེས་སུ་འདྲེས་པ་ལས་མ་འཁྲུལ་བའི་འབྲས་བུ་འཚོལ་ཀྱང་ཉམས་སུ་མྱོང་བ་མེད་པའི་མུ་གཉིས་པའོ། །མུ་གསུམ་པ་ནི་གཞུང་ཞལ་གསལ་བས་
དེ་ཉིད་དུ་ཟད་དོ། །དགའ་རབ་རྡོ་རྗེའི། ཡིད་དཔྱོད་འཛིན་པའི་ལྟ་བ་ཉོན་རེ་མོངས། །དེ་ལ་བརྟེན་པའི་སྒོམ་པ་ཡི་རེ་མུག །དེ་ལས་བྱུང་བའི་སྤྱོད་པ་ཐང་རེ་ཆད། །དེ་ལ་འབྲས་
བུ་རེ་བ་ཡོང་རེ་འཁྲུལ། །ཞེས་སོགས་དོན་གྱི་ཐོག་ཏུ་དབབས་པ་ལས་ཀུན་མཁྱེན་ཉིད་ཀྱིས་རྒྱས་སྤྲོས་སུ་ངོས་འཛིན་གནང་བའོ། །མུ་བཞི་བ་ནིི་ཐེག་མཆོག་མཛོད་ལས། མངོན་
སུམ་སྙིང་ཏིག་གི་གནད་རིག་པ་དངོས་སུ་མཐོང་བས། ལྟ་སྒོམ་ཡིན་སྙམ་ལ་རག་མ་ལུས། གཞི་མཐོང་བས་ལྡོག་པའི་ས་མེད་པར་འཁོར་འདས་དུས་གཅིག་ལ་ཆོད་པའི་རྣལ་
223
5

འབྱོར་བ་ཞེས་བྱའོ། །ཞེས་དངོས་རིག་སྟོང་ཀ་དག་གི་ཡེ་ཤེས་ཁྲེགས་ཆོད་ཀྱི་ལྟ་བ་དང༌། གཞི་རིག་གདངས་ལྷུན་གྲུབ་ཀྱི་རང་སྣང་ཐོད་རྒལ་གྱི་ལྟ་བ་དབྱིངས་ཐིག་ཟུང་དུ་
འཇུག་པ་ལ་གསུངས་པར་མངོན་ཏེ། གོང་དུ་རིག་པ་དངོས་སུ་མཐོང་བས་ཞེས་དངོས་ཀྱི་ངོས་འཛིན་དང༌། དེའི་དོན་གྱི་ཐོག་ཏུ་དབབ་པར། འདི་རིག་པ་ལུ་གུ་རྒྱུད་མཐོང་
བ་ན་རིག་པའི་རང་བཞིན་ལ་བཟང་ངན་དང་འཕོ་འགྱུར་མེད་པར་ཐམས་ཅད་དེའི་ངང་ལས་འགྲོ་ས་གཞན་མེད་པས་གཞི་ཞེས་བྱ་སྟེ་གཞན་ཏུ་འཆོར་མི་སྲིད་དོ། །དེ་ཡང་
རིག་པ་དེ་རླུང་གནད་གཅུན་པས་གྲོལ་བའི་རྟགས་སུ་འགྲོ་འོང་དུ་ཡོད་ལ། ཐིག་ལེ་ལ་བརྟེན་ནས་གྲོལ་བའི་རྟགས་སུ་ཐིག་ལེ་ཕྲ་མོའི་སྦྲེལ་དུ་ཡོད་ལ། རིག་པ་དེ་རྩའི་གནད་
ལ་བརྟེན་ནས་གྲོལ་བའི་རྟགས་སུ་ལུ་གུ་རྒྱུད་ཕྲ་ཞིང་འཁྱོགས་པའི་འབྲེལ་ཡོད་པའོ། །དེ་གསུམ་ནི་རིག་པ་དངོས་མ་ཡིན་ཡང༌། དེ་ལ་བརྟེན་པའི་ཡོན་ཏན་གྱིས་བཙན་ཐབས་
ཀྱི་གནད་ཀྱིས་གྲོལ་བའོ། །རིག་པ་དེ་མཐོང་བས་མི་ཆོག་གོམས་དགོས་པའི་རྟགས་སུ་ལུ་གུ་རྒྱུད་གཅིག་ལ་གཅིག་འབྲེལ་དུ་ཡོད་པའོ། །ཞེས་སོགས་ཀྱི་གཞིའི་ངོས་འཛིན་
གཏེར་ ནམ་འཇིགས་གསུང་༌། གསར།

ཡེ་བླའི་
བཞི་
མུ་བཞི།
༄༅། །གནང་བའོ། ། ༈ ད་ནི་འདི་དག་གི་གོ་དོན་ཅུང་ཟད་ཅིག་དཔོག་ན། ཀུན་མཁྱེན་གཉིས་པས་སངས་རྒྱས་པའི་ལམ་ཐམས་ཅད་ཀྱི་དངོས་གཞིར་གསུངས་པ་ནི།
སྒྲུབ་གཞིའི་ངོས་ནས་སྣང་སྟོང་ཁྱབ་པ་གཉིས་ལྡན་གྱི་རིག་ཁམས། སྒྲུབ་བྱེད་ཀྱི་དངོས་གཞི་ལམ་ཚོགས་གཉིས་བསྐྱེད་རྫོགས་ཐབས་ཤེས། སྒྲུབ་འབྲས་ཀྱི་དངོས་གཞི་སྐུ་
གསུམ་གྱི་འབྲས་ཆོས་མཐའ་དག་མངོན་དུ་གྱུར་པ་ཉིད་ཡིན་ཏེ། དང་པོའི་སྒྲུབ་ན་འགྲུབ་པར་ཤེས་པ་ཏིལ་ལ་མར་ཡོད་པར་ངེས་པ་ལྟ་བུའོ། །གཉིས་པས་ལམ་སྒྲུབ་དགོས་
པར་ཤེས་ཏེ་བཏག་བཙག་གི་རྩོལ་བ་མ་བྱས་ན་མར་མངོན་ཏུ་མི་འབྱིན་པ་ལྟ་བུར་རོ། །གསུམ་པས་དེ་གཉིས་ཀྱི་གྲུབ་དོན་མཐར་འབྲས་བདེ་བླག་ཏུ་ཐོབ་པས་མར་ཐོན་པ་
ལྟ་བུར་རོ། །རྒྱུ་མཚན་དེས་ན་སྙིང་ཐིག་གི་དགོངས་པའི་བརྟེན་ས་དོན་དམ་དངོས་ཆོས་སྐུ་མི་འགྱུར་བའི་བདེ་བ་ཆེན་པོ་འོད་གསལ་བའི་ཡེ་ཤེས་དང༌། དེའི་རྟེན་གཞི་ཀུན་
རྫོབ་རྣམ་དག་རྣམ་ཀུན་མཆོག་ལྡན་གྱི་ཕྱག་རྒྱ་གཟུགས་ཀྱི་སྐུ་དབྱེར་མེད་པའི་གཞི་ཨེ་ཝཾ་ཟུང་འཇུག་གི་དོན་ཤེས་པར་བྱས་ནས། ཐབས་ཤེས་བསྐྱེད་རྫོགས་ཀུན་གྱི་མཐར་
225
5

གཏེར་ ནམ་འཇིགས་གསུང་༌། གསར།
ཐུག་པའི་ལྷན་སྐྱེས་ངེས་དོན་གྱི་ལྷ་དང་འོད་གསལ་བའི་རྫོགས་རིམ་ཆེན་པོ་ཁྲེགས་ཆོད་དང་ཐོད་རྒལ་ལམ་གྱི་ཨེ་ཝཾ་ཟུང་འཇུག་གི་ཉམས་ལེན་གྱིས་འཇུག་པས་འབྲས་བུ་སྐུ་
ལྔ་ལྷུན་གྲུབ་ཨེ་ཝཾ་ཟུང་འཇུག་རྡོ་རྗེ་འཆང་གི་གོ་འཕང་མངོན་ཏུ་འགྱུར་བ་ཡིན་པའི་ཕྱིར་གཞི་ལམ་འབྲས་རྒྱུད་གསུམ་འབྲེལ་བའི་དངོས་གཞི་ཡང་དག་པའོ། །ཡང་མུ་བཞི་
དང་པོའི་སྒྲ་བཤད་ནི། ལྷུན་གྲུབ་ཀྱི་སྣང་ཆ་གཞིར་འཇོག་པའི་རྒྱུ་མཚན་ལ། གཞི་ལམ་འབྲས་གསུམ་གྱི་ཟླས་ཕྱེ་བས་གཞི་ལ་བཤད་ན་བཀྲ་ཤིས་མཛེས་ལྡན་ལས་གསུངས་
པ་ལྟར། ལྷུན་གྲུབ་ངེས་མེད་ཀྱི་གཞི་སྣང་ལ་ཐུགས་རྗེ་ངེས་མེད་ཀྱིས་རང་ས་ཟིན་མ་ཟིན་ལས་འཁོར་འདས་གྲོལ་འཁྲུལ་གྱིས་གཞིར་སོང་བ་དཔེར་ན་དུང་ཉིད་དཀར་པོ་དང།
སེར་པོར་སྣང་ཡང་དུང་གི་ཁ་དོག་དཀར་པོ་ལས་འགྱུར་མ་མྱོང་པ་ལྟ་བུར་གཞི་སྣང་ལྷུན་གྲུབ་རིན་པོ་ཆེའི་སྦུབས་རང་སྣང་ལོངས་སྐུའི་བཀོད་པ་འདི་གྲོལ་གཞི་ཡིན་པས།
དོན་མཛོད་ལས། གཞི་སྣང་འདི་གྲོལ་གཞི་ཡིན་ལ། ཀ་དག་ནི་གྲོལ་ས་ཡིན་པས། འདི་གཉིས་བྱེ་བྲག་ཕྱེད་པའང་ཤིན་ཏུ་གལ་ཆེ་སྟེ་ལེགས་པར་ཕྱེད་པ་ཤིན་ཏུ་ཉུང་ངོ༌། །
ཚིག་
226

ཡེ་བླའི་
མུ་བཞི།
༄༅། །ཞེས་གསུངས་པ་དང༌། འོན་ཀྱང་མ་རིག་པའི་དབང་གིས་དཔེར་ན་དུང་སེར་སྣང་གི་བརྒྱུད་རྒྱུར་སོང་བ་ལྟར་ལྷུན་གྲུབ་གྱི་སྣང་བ་ཉིད་འཁོར་བའི་ཆོས་སུ་འཁྲུལ་
བའི་ཕྱིར་འཁོར་འདས་གཉིས་ཀའི་གཞིར་གྱུར་བའང་ཡིན་ནོ། །དེའི་ན་མུ་ཏིག་ཕྲེང་བ་ལས། འཁྲུལ་གཞི་རྣམ་པ་མང་བཤད་ཀྱང༌། །ལྷུན་གྲུབ་དང་ནི་ཐུགས་རྗེའོ། །ཞེས་སོ། །
དེ་ཡང་གསང་འབྱུང་ཤེས་རབ་རང་བྱུང་གི་སྒྲོན་མ་རིག་པའི་ཡེ་ཤེས་ངོ་བོ་རང་བཞིན་ཐུགས་རྗེ་གསུམ་བརྩེགས་ཀྱི་རང་རྩལ་ཡེ་ཤེས་ལྔར་རྫོགས་པའི་རང་གདངས་འོད་ལྔ་
ལོངས་སྤྱོད་རྫོགས་པའི་མཚན་དཔེ་སྐུ་ལྔ་སྤྲུལ་པའི་སྐུ་དང་བཅས་པ་ལས་འཁྲུལ་ནས་གཟུགས་བརྙན་ནམ་བག་ཆགས་ཀྱི་སྦུབས་སུ་འཐུམ་པའི་ཕྱིར་རོ། །ཡེ་ཤེས་མར་མེའི་
རྒྱུད་ལས། འདི་ལས་གཞན་ཞིག་ཡོད་དམ། ཀྱེ་གསང་བའི་བདག་པོ་ཡེ་ཤེས་ལྔ་པོ་འདི་གཞི་ལ་གནས་པའི་ཡེ་ཤེས་ཞེས་བྱའོ། །འོད་ལྔ་ནི་མཚན་ཉིད་འཛིན་པའི་འོད་ཅེས་
བྱའོ། །སྐུ་ལྔ་ནི་ཐུགས་རྗེ་སྤྲུལ་པའི་སྐུ་འོད་ཀྱི་ཁ་མིག་ཅན་ཞེས་བྱའོ། །ཞེས་དང༌། རབ་འབྱམས་ལས། གཞི་དག་མེ་ལོང་ཡེ་ཤེས་ལ། །རྟོག་དཔྱོད་བཏང་བས་ཆུ་རུ་འཁྲུལ།
227
5

གཏེར་ ནམ་འཇིགས་གསུང་༌། གསར།
ཞེས་སོགས་ལྟར་རོ། །ལྷུན་གྱི་གྲུབ་པའི་གཞི་སྣང་འདི་ནི་ཐུགས་རིག་པ་ཆོས་སྐུའི་ཡེ་ཤེས་ཤེས་རབ་རང་བྱུང་སྒྲོན་མའི་སྐུ་ཕྱག་རྒྱ་ཆེན་པོ་སྟེ་རྟེན་དུ་གནས་པ་རང་སྣང་ལོངས་
སྐུའི་སྣང་བ་དངོས་ཡིན་པས་རིག་ན་གྲོལ་གཞིར་སོང་བའོ། །རྒྱུ་མཚན་དེའི་ན། ལམ་མམ་ལུས་ཐབས་རྒྱུད་ཀྱི་ངེས་པ་ལས་བཤད་ན་ནི། ལུས་རྟེན་གཞི་དང༌། སེམས་བརྟེན་
པ། ཀུན་རྫོབ་དང་དོན་དམ་ ( སྟོང་གཞི་ཆོས་ཅན་〕སྣང་བ་དང་སྟོང་བ། 〔ཐབས་དང་ཐབས་བྱུང་)ཐབས་དང་ཤེས་རབ〔སྨིན་བྱེད་ཀྱི་གཞི་དང་དངོས་འབྲས་ལས་མཆན།)བསྐྱེད་རིམ་དང་རྫོགས་རིམ།
སྒྱུ་ལུས་དང་འོད་གསལ། ལྷུན་གྲུབ་དང་ཀ་དག གཟུགས་སྐུ་དང་ཆོས་སྐུ། རྟེན་སྐུ་དང་བརྟེན་པ་ཡེ་ཤེས་ཀྱི་ངེས་པ་ལས་ད་ལྟ་ལམ་གྱི་དུས་སུ་རྟོགས་བྱེད་ཐབས་ཀྱི་གཞི་
ཤིན་ཏུ་རྣམ་པར་དག་པའི་སྒྱུ་ལུས་དང་འོད་གསལ་ལམ། གཟུགས་སྐུ་དང་ཆོས་སྐུ་དག་མཉམ་འབྱེར་མེད་ཆེན་པོ་ཉིད། བག་ཆགས་ཀྱི་ཕུང་པོ་ལ་བཞུགས་པ་ངོ་རང་ཐོག་ཏུ་སྤྲད་
པ་འདི་འོད་གསལ་སྙིང་ཐིག་གི་མཐོང་དག་སྒྲོན་མའི་ལྟ་བ་བླ་ན་མེད་པ་ཡིན་པའི་གནད་ཀྱིས་རྩལ་རྫོགས་ལས། སྤྱོད་པ་ཐབས་ཀྱི་ལྟ་བ་ན། །སྒྲོན་མ་ཉིད་ཀྱི་ལྟ་སྟངས་སོ། །
228

དྲུག་
མུ་བཞི།
༄༅། །ཞེས་དང༌། སྒྲ་ཐལ་འགྱུར་རྩ་བའི་རྒྱུད་ལས། ཕྱི་དང་ནང་དང་གསང་བ་དང༌། ཁོ་ན་ཉིད་དང་དབྱིངས་རིག་གོ །ཞེས་དང༌། སངས་རྒྱས་རང་ཆས་ཀྱི་རྒྱུད་ལས།
ཞེན་པ་མེད་པའི་ཐིག་ལེའི་མཐོང་བ་བརྟོལ་བ་ནི་ཡེ་ཤེས་ལ་ལྟ་བས་ལྟ་བའོ། །ཞེས་པ་དག་གི་ལྟར་གཞྲི་སྣང་ལྷ་སྐུའི་ཕྱག་རྒྱའམ། སྒྱུ་ལུས་གཟུགས་ཀྱི་སྐུ། བརྟེན་པ་ཡེ་ཤེས་
ཀྱི་གཞི་རྟེན་དབྱིངས་དང་ཐིག་ལེ་ལུག་རྒྱུད་དེ་གདངས་གསུམ་ལུས་ལ་བཞུགས་པར་ངོ་སྤྲད་དང་ཉམས་སུ་ལེན་ཚུལ་ཁྱད་པར་རྫོགས་ཆེན་གསང་སྐོར་མན་ཆད་ལ་མེད་པས་
རྒྱུད་ལས། གཟུགས་སྐུ་ལུས་ཀྱིས་བསྒྲིབ་པའི་ཕྱིར། །དེ་ཡི་ངོ་སྤྲོད་ཡོད་མ་ཡིན། །ཞེས་སོ། །དེའི་ན་སྒྲོན་མའི་ལྟ་བ་འདི་སྙིང་ཐིག་རྡོ་རྗེ་སྙིང་པོའི་ཁྱད་ཆོས་བླ་ན་མེད་པ་ཞིག་
ཏུ་ངེས་ཀྱང༌། ཀ་དག་ཁྲེགས་ཆོད་ཀྱི་ཡེ་ཤེས་དང་སླད་ནས་ཟུང་དུ་འཇུག་རྒྱུ་མེད་པའི་སྣང་སྟོང་རྒྱུ་འོད་མཉམ་རྫོགས་ཆེན་པོར་བཞུགས་པའི་དངོས་དོན་མ་རྟོགས་པའི་སྐྱོན་
ལ་དགོངས་པའོ། །མུ་དང་པོ་གཉིས་པོ་འདི་ལ་མཁྱེན་བརྩེའི་ལྷའི་གསུང་གི་ཚིག་གདོང་གཏད་ལ་མཚོན་ན་སྔ་མ་འདི་སྣང་སྟོང་ངམ་ལྷ་དང་ཆོས་ཉིད་དབྱེར་མེད་ཟུང་འཇུག་
229
5

གཏེར་ ནམ་འཇིགས་གསུང་༌། གསར།
ཏུ་མ་རྟོགས་པ་དང༌། ཕྱི་མ་རྟོག་དཔྱོད་རྗེས་དཔག་ཙམ་ལས་ལྟ་བས་མངོན་གསུམ་དུ་མ་རྟོགས་པས་མྱོང་ཐོག་ཏུ་མ་ཆགས་པས་ཞེས། གཞི་རྟོགས་བྱ་དང༌། གང་ཟག་གི་
རྟོགས་ཚུལ་གྱིས་བཞག་པ་ཞིག་དང་འདྲ་ཡང༌། འདིའི་གཞི་རྩ་འཆའ་བའི་ཕུག །ཐེག་མཆོག་མཛོད་ལས། འདིར་རྫོགས་པ་ཆེན་པོ་ཁ་ཅིག་གི་ཞེས་དང་མན་ངག་ཁ་ཅིག་
ཞེས་གསུངས་པས། རྫོགས་པ་ཆེན་པོ་པ་སོགས་གང་ཟག་ལ་སྦྱར་བའི་ཚིག་ཅི་ཡང་མི་གསལ་བས། 〔དམིགས་པ་ཡུལ་དང་རིག་པ་རང་སྣང་གི་མཆན།)འདི་བློ་རིམ་རྣམ་གཉིས་ལ་དགོངས་
པའི་ཆོས་ལ་ཡིན་པར་གོ་ནས་སྙམ་དུ་བསམ་པ་ལས་འགྲེལ་ཚུལ་འདི་དག་ཁོ་བོའི་བློ་གཟོས་ཙམ་ནི་མ་ཡིན་ནོ། །ཅེས་པ་འདི་དེང་གི་དུས་སུ་སུས་ཀྱང་ཅི་ཟེར་ཆ་མི་ཆོད་པས་འགྲེལ་ཚུལ་སྣ་ཚོགས་སུངས་
པ་ལ་རྨོངས་བརྟུལ་ག་ག་ཨ་བྷྱས་ཐེག་མཆོག་མཛོད་ཀྱི་དོན་གྱི་དབྱིངས་ལ་འཇལ་ཞིང